Metsien ja soiden ennallistamisen asiantuntijatyöryhmä

Asettaminen	
	Ympäristöministeriö on 9.4.2001 asettanut työryhmän selvittämään luonnonsuojelualueiden metsien ja soiden ennallistamisen tarvetta ja menetelmiä sekä ennallistamiseen liittyvän tutkimuksen ja seurannan järjestämistä.	

Toimikausi	
	9.4.2001 - 31.5.2002  	

Tausta	
	Euroopan yhteisön lainsäädännössä on asetettu velvoitteet säilyttää maassamme esiintyvien luontotyyppien ja lajien suojelutaso suotuisana. Ennallistaminen on keskeinen keino monien eteläisen Suomen luontotyyppien ja niissä esiintyvien lajien suotuisan suojelutason turvaamisessa, sillä luonnontilaisia metsiä ja soita on säilynyt alueella vain vähän, ja suuri osa suojelualueidenkin metsistä ja soista on luonnontilaltaan muuttuneita.

Ennallistamista tukevaa tutkimustietoa on boreaaliselta havumetsävyöhykkeeltä toistaiseksi vähän. Käytännön ennallistamistoimiin liittyvä pitkäaikainen tutkimus ja seuranta ovat kuitenkin välttämättömiä, mikäli halutaan luotettavaa tietoa ennallistamisen pitkän aikavälin vaikutuksista. Etelä-Suomen ja Pohjanmaan metsien suojelun tarvetta pohtinut työryhmä on myös 14.9.2000 ympäristöministeriölle luovutetussa mietinnössään esittänyt, että alueen metsäluonnon monimuotoisuuden turvaamiseksi on syytä käynnistää ennallistamistarpeen ja -menetelmien selvitys asiantuntijatyöryhmässä.	

Tehtävä	
	Työryhmän tehtävä on:

1. Laatia yhteenveto tähän mennessä toteutetuista ennallistamishankkeista sekä ennallistamiseen liittyvästä tutkimuksesta ja seurannasta Suomessa.

2. Selvittää luonnonsuojelualueiden metsien ja soiden ennallistamisen painopisteet ja mahdollisuudet osana luonnonsuojelualueverkoston kehittämistä.

3. Selvittää ennallistamiseen liittyvän tutkimuksen ja seurannan tarve.

4. Laatia ehdotus luonnonsuojelualueiden metsien ja soiden ennallistamisen sekä siihen liittyvän tutkimuksen ja seurannan toteuttamisesta ja koordinoinnista.

5. Arvioida ennallistamisen ja siihen liittyvän tutkimuksen ja seurannan rahoituksen tarve.

Sen tulee myös tarvittaessa raportoida työstään ja antaa asiantuntija-apua Etelä-Suomen metsien suojelutoimikunnalle.	

Organisointi	
		Puheenjohtaja:
Pertti Rassi, neuvotteleva virkamies, ympäristöministeriö 	
		
Varapuheenjohtaja: Tapio Lindholm, erikoistutkija, Suomen ympäristökeskus 	
		
Jäsenet:	
		Helena Merisaari, ylitarkastaja, Maa- ja metsätalousministeriö 	
		Jari Kouki, professori, Joensuun yliopisto 	
		Mikko Kuusinen, ylitarkastaja, ympäristöministeriö 	
		Kaisu Aapala, vanhempi tutkija, Suomen ympäristökeskus 	
		Timo Kuuluvainen, dosentti, Helsingin yliopisto 	
		Tuula Kurikka, suojelubiologi, Metsähallitus 	
		Anneli Suikki, suojelubiologi, Metsähallitus 	
		Erkki Virolainen, puistonjohtaja, Metsähallitus 	
		Erkki Ahti, MMT, Metsäntutkimuslaitos 	
		Eerola Leena, ylitarkastaja, Uudenmaan ympäristökeskus 	
		Asiantuntija Pekka Salminen, luonnonsuojeluvalvoja, ympäristöministeriö 	
		Asiantuntija Harri Tukia, vanhempi tutkija, Suomen ympäristökeskus 	
		Asiantuntija Tapani Sallantaus, vanhempi tutkija, Pirkanmaan ympäristökeskus 	
		Asiantuntija Samuli Joensuu, vesiensuojeluasiantuntija, Metsätalouden kehittämiskeskus Tapio 	
		
	Työryhmän jäsen Kaisu Aapala toimii samalla työryhmän sihteerinä. Lisäksi työryhmä valitsee keskuudestaan toisen sihteerin.

Työryhmän tulee työnsä kuluessa kuulla muita asiantuntijoita sekä tärkeimpiä metsäalan toimijatahoja. Sen tulee myös tarvittaessa raportoida  työstään ja antaa asiantuntija-apua Etelä-Suomen metsien suojelutoimikunnalle.	

Kustannukset ja rahoitus	
	Työryhmän menot maksetaan momentilta 350121023.	

	Ympäristöministeri	Satu Hassi	

	Hallitusneuvos	Hannu Karjalainen	

LIITTEET	
	Muistio 9.4.2001	

JAKELU	
	Työryhmän puheenjohtaja, jäsenet, pysyvät asiantuntijat ja sihteerit	

TIEDOKSI	
	Työryhmässä edustettuina olevat tahot
Ympäristöministeriön HARE-rekisteri
Ympäristöministeriön talousyksikkö